John Moffat Fugui

John Moffat Fugui (født 9. september 1961 i Fourau i provinsen Malaita på Salomonøyene, død 22. desember 2022 i Beijing) var en salomonsk statsviter, politiker og ambassadør.

Liv og virke

Bakgrunn
Jogn Moffat Fugui tok sin første mastergrad ved University of Canterbury i New Zealand, deretter ytterligere to ved University of Hawai'i i Monoa i Honolulu i USA (en med avhandlingen The Bougainville Crisis: A view from Solomon Islands, som beskjeftiget seg med den politiske utvikling i den senere autonome region Bougainville på Papua-New Guinea), og der ble han også registrert i et PhD-program. 

Han virket deretter som politisk rådgiver for regjeringen på Salomonøyene.

Politiker
Hans karriere i nasjonal politikk begynte da han ble valgt inn i parlamentet som medlem for Central Honiara) (hovedstaden) i parlamentsvalget i august 2010, som en uavhengig kandidat. Han ble deretter utnevnt til minister for miljø, klimaendringer, katastrofehåndtering og meteorologi i statsminister Danny Philips' kabinett. Da Gordon Darcy Lilo overtok etter Philip som statsminister i november 2011, beholdt Fugui sin plass i regjeringen.

Den 22. oktober 2012 forlot Fugui regjeringen. Han kunngjorde at han hadde trukket seg fordi han ikke hadde hatt noen fast sekretær på syv måneder; statsminister Lilo uttalte at han hadde sparket ham for å ha tatt parti for opposisjonen.  Lilo erstattet ham med Bradley Tovosia.

Etter parlamentsvalget i 2014, der han hadde beholdt sitt sete, ble Fugui valgt til nestleder i det nasjonale parlament den 17. desember. Den 14. februar 2020 ble han fratatt tittelen som parlamentsmedlem for Central Honiara Constituency på grunn av uredelig opptreden (misconduct).

Ambassadør til Folkerepublikken Kina
Den 22. mai 2021 ble Fugui utnevnt til Salomonøyenes første ambassadør til Folkerepublikken Kina.

Fugui døde 22. desember 2022 av hjertestans i en alder av 61 år i Beijing under covid-19-pandemien i Beijing.

Publikasjoner 
 Solomon Islands 2000: A review, Contemporary Pacific: A Journal of Island Affairs, Fall, 2001
 Solomon Islands: Francis Billy Hilly – the Prime Minister, Leader of Nations, Current Publishing Company, Pennsylvania, 1994
 Solomon Islands 1993: A review, Contemporary Pacific: a Journal of Island Affairs (6) 2: 457-467, Honolulu, Hawaii, 1994
 Solomon Islands 1992: A review, Contemporary Pacific: A Journal of Island Affairs, 4 (2): 400-03, Honolulu, Hawaii, 1992

Referanser

Salomonske politikere
Salomonske ambassadører
Ambassadører til Kina (Folkerepublikken)
Personer fra Malaita Province
Dødsfall relatert til covid-19 i Kina
Politikere ofre for covidpandemien